સવારે 11 કલાકે સાણંદ ખાતે સંસ્કારધામમાં યોજાયેલ કાર્યક્રમમાં હાજરી આપ્યા બાદ મુખ્યમંત્રી વિજયભાઈ રૂપાણી બપોરે ત્રણ કલાકે રાજકોટમાં આગમન થયુ હતું. મુખ્યમંત્રીએ સૌ પ્રથમ રૈયારોડ પર આવેલા પ્રમુખસ્વામી ઓડિટોરીયમમાં યોજાયેલ તેજસ્વી વિદ્યાર્થીઓનાં સન્માન સમારંભમાં હાજરી આપી હતી. ભારતીય શિક્ષણ સેવા સમિતિ દ્વારા આયોજિત આ અલંકારણ કાર્યક્રમમાં મુખ્યમંત્રીએ મેઘાવી છાત્રોને સન્માનીત કર્યા હતાં. ત્યાર બાદ ઉદબોધનમાં મુખ્યમંત્રીએ કહ્યું કે, રાજયમાં શિક્ષણનું સ્તર વિશ્ર્વકક્ષાનું કરવા રાજય સરકાર કટિબદ્ધ છે. ઉપસ્થિત વિદ્યાર્થીઓને અભિનંદન પાઠવી શિક્ષણને મહત્વ આપવા શીખ આપી હતી.